Algarve (kiejtés IPA []) Portugália tíz történelmi tartománya (portugálul antiga província vagy região natural) közül a legdélibb. Egyben az Európai Unió úgynevezett második szintű NUTS statisztikai régiója is. A Córdobai Kalifátus felbomlása után alakult Algarve taifa maradt fenn a legtovább a mai Portugália területén alakult független mór királyságok közül. A reconquista részeként III. Alfonz 1249-ben foglalta el a területet.

Városai között van Faro, Lagos, Olhão, Tavira, Portimão és Silves. Adminisztratív központja Faro, amely nemzetközi repülőtérrel rendelkezik és egyeteme is van.

Földrajza 
Algarve gazdag völgyekkel tagolt dombos vidék. Legmagasabb része a Monchique-hegység (legmagasabb pontja 906 méter).

A NUTS II régió 5412 négyzetkilométer területet foglal el, állandó lakossága mintegy 410 ezer. A nyári turisztikai szezon csúcsán azonban több, mint egymillióra is megnő az itt lakók száma.

Algarve többek közt a 170 négyzetkilométeres Ria Formosa lagúnáról ismert, amely sok száz madárfaj otthona.

Települések

Galéria

Jegyzetek

További információk 
 Algarve guide (angol, portugál, spanyol és francia nyelven) 

Portugália történelmi tartományai